እርቅ ሲባል ሕዝባዊ እርቅ ማለት ነው። ሕዝባዊ እርቅ ከመቼውም ጊዜ በላይ አስፈላጊ የሆነበት ወቅት ቢኖር ዛሬ ነው። ወያኔ በ25 አመት አገዛዙ፣ ሕዝቡን ሲከፋፍል፣ ሲያጣላና ሲያጋጭ ኖሯል። ያ የወያኔ የአገዛዝ ዘይቤ አሁን ከፍተኛ ተግዳሮቶች እየገጠመው ቢሆንም አስተማማኝ በሆነ መንገድ ብሄራዊና አገራዊ እርቅ ይካሄድ ዘንድ፣ የሀገር ሽማግሌዎች፣ የሃይማኖትና አንቱ የተባሉ የየህብረተሰቡ ‘መሪዎች’ በዘርም ሆነ በሃይማኖት ሰበብ በሕዝቡ መሀል የተቀረጸው የመጠላላትና የመፈራራት ስሜት እንዲያረብብ፣ ሰፊ የሽማግሌ ስራ ማከናወን ይጠበቅባቸዋል። ይህን መሰል ስራ ቢከናወን ወያኔ ኢትዮጵያን ለማጥፋት የሚያደርገውን ሩጫ በእጅጉ ሊገድብና ሊታደግ ይችላል።
